NaiveNeuron/SloPal huggingface dataset:
P. Abrhan, poslanec: (2003-07-02):
Dajte, prosím, o tom návrhu hlasovať. Z. Martináková, podpredsedníčka NR SR: Prosím, hlasujeme o návrhu, aby sme zákon postúpili do tretieho čítania. (Hlasovanie.) Prítomných 117 poslancov, za 112,  zdržali sa 5. Konštatujem, že sme tento návrh schválili.
J. Brocka, poslanec: (2002-06-18):
Vládny návrh prerokovali výbory pre financie, rozpočet a menu, ústavnoprávny výbor, výbor pre hospodárstvo, privatizáciu a podnikanie, výbor pre verejnú správu a výbor pre ľudské práva a národnosti. K tomuto návrhu zaujali výbory nasledovné stanoviská: Výbor pre financie, rozpočet a menu navrhuje zákon schváliť s pozmeňujúcimi a doplňujúcimi návrhmi, rovnako ústavnoprávny výbor, výbor pre hospodárstvo, privatizáciu a podnikanie, aj výbor pre ľudské práva a národnosti. Výbor pre verejnú správu neprerokoval predložený vládny návrh zákona, lebo podľa rokovacieho poriadku nebola prítomná potrebná nadpolovičná väčšina všetkých jeho členov. Z výborov vyplynuli pozmeňujúce a doplňujúce návrhy, ktoré sú v spoločnej správe uvedené, je ich 17. Môžeme hlasovať o nich jedným hlasovaním a gestorský výbor ich odporúča prijať. Gestorský výbor rovnako odporúča Národnej rade takto s pozmeňujúcimi a doplňujúcimi návrhmi schváliť vládny návrh zákona o medzinárodnej pomoci a spolupráci pri správe daní. Zároveň ma poveril tým, aby som predniesol túto spoločnú správu a navrhol postup pri hlasovaní, čo už som, pán podpredseda, urobil. Môžete otvoriť rozpravu.
Sulík, Richard, predseda NR SR (2010-11-03):
(Hlasovanie.) 142 prítomných poslancov, hlasovalo 65 za, 75 proti, 2 sa zdržali. Tento návrh nebol schválený.
P. Paška, predseda NR SR: (2010-06-10):
Pán predseda výboru pre financie, rozpočet a menu pán poslanec Burian uvedie v druhom čítaní hlasovanie o vládnom návrhu zákona, ktorým sa dopĺňa zákon č 333/2004 Z. z. o voľbách do Národnej rady Slovenskej republiky v znení neskorších predpisov a zákon č. 85/2005 Z. z. o politických stranách a politických hnutiach v znení neskorších predpisov . Je to tlač 1547.
J. Pataky, poslanec: (2003-10-23):
Z. Martináková, podpredsedníčka NR SR: (Hlasovanie.) Prítomných je 129 poslancov, za 97, proti 6, zdržalo sa 20, nehlasovalo 6. Tento návrh sme schválili.
Figeľ, Ján, podpredseda NR SR (2015-03-17):
Ďalším rečníkom prihláseným do rozpravy je Otto Brixi, nech sa páči.
B. Bugár, podpredseda NR SR: (2001-10-04):
Takže pristúpime k druhému čítaniu o vládnom návrhu zákona, ktorým sa mení zákon Národnej rady Slovenskej republiky č. 118/1996 Z. z. o ochrane vkladov a o zmene a doplnení niektorých zákonov v znení zákona č. 154/1999 Z. z. a ktorým sa mení a dopĺňa zákon č. 328/1991 Zb. o konkurze a vyrovnaní v znení neskorších predpisov . Vládny návrh zákona ste dostali pred prvým čítaním ako tlač 1212. Spoločnú správu výborov schválenú gestorským výborom máte ako tlač 1212a. Vládny návrh zákona odôvodní ministerka financií Slovenskej republiky Brigita Schmögnerová. Nech sa páči, pani ministerka. B. Schmögnerová, ministerka financií SR: Ďakujem pekne, pán predsedajúci. Vážené poslankyne, poslanci, dovoľte, aby som vám z poverenia vlády Slovenskej republiky zdôvodnila návrh zákona, ktorým sa mení zákon Národnej rady o ochrane vkladov a mení a dopĺňa zákon o konkurze a vyrovnaní. Dôvodom predloženia tejto novely zákona je potreba dosiahnuť jednotnú aplikačnú prax súdov pri rozhodovaní súvisiacom s konkurzmi na majetok úpadcu, predovšetkým pri rozhodovaní o nárokoch fondu ochrany vkladov voči bankám v úpadku s nedostupnými vkladmi, za ktoré fond ochrany vkladov vyplatil náhrady. Chcela by som uviesť, že v druhej časti zákona sa zároveň navrhuje dosiahnuť opäť taký výklad zákona, aby sa na konkurz a vyrovnanie mohli použiť všetky ustanovenia § 243e až § 243j Občianskeho súdneho poriadku o mimoriadnom dovolaní, znamená to, aby bolo možné v tomto prípade podanie za zákonom stanovených podmienok generálnym prokurátorom, ktoré by predstavovalo mimoriadne dovolanie. Vážená poslanecké snemovňa, chcem vás požiadať o podporu navrhovaného zákona. Ďakujem za pozornosť.
Laurenčík, Milan, podpredseda NR SR (2021-11-09):
Ďakujem. Na vaše vystúpenie evidujem dve faktické poznámky, končím možnosť prihlásiť sa. Ako prvý vystúpi pán poslanec Peter Cmorej, nech sa páči.
Glváč, Martin, podpredseda NR SR (2017-02-07):
Páni poslanci, poprosím, kľud v rokovacej sále! (Reakcia z pléna.) Pán poslanec Baránik! Poprosím vás, keď chcete sa hádať, choďte do salónika. Nech sa, nech sa páči.
Grendel, Gábor, podpredseda NR SR (2022-10-04):
Dve faktické poznámky na vystúpenie pána poslanca Dostála. Nech sa páči, pán poslanec Stanislav Mizík ako prvý.
Blaha, Ľuboš, podpredseda NR SR (2024-06-13):
Pýtam sa teraz, či sa chce niekto prihlásiť do rozpravy ústne. Pán poslanec Rastislav Krátky, nech sa páči, máte slovo.
Jurčík, Ľudovít, poslanec NR SR (2011-02-08):
Ďakujem, pán predsedajúci. Pán Čaplovič, ja v princípe súhlasím so spústou vecí, ktoré hovoríte z hľadiska toho verbálneho prejavu, ale poviem vám k tým filozofom asi toľko. Ja poznám aj takého, na ktorého platia vaše prejavy, a ten povedal: „Kto nič neočakáva, nemôže byť sklamaný.“ Ďakujem.
P. Hrušovský, predseda NR SR: (2003-12-12):
(Hlasovanie.) 148 prítomných, 76 za návrh, 17 proti, 53 sa zdržalo, 2 nehlasovali. (Potlesk.) Návrh sme schválili.
Pleštinská, Zita, poslankyňa NR SR (2022-04-27):
Teraz, prosím, dajte hlasovať o bode 200 spoločnej správy s odporúčaním gestorského výboru schváliť.
Hrnčiar, Andrej, podpredseda NR SR (2018-05-10):
Nech sa páči, pani ministerka.
Červeňáková, Elena, poslankyňa NR SR (2018-06-13):
Ako už povedal Marek, my nie sme proti praktickým sestrám, absolútne v tomto doplňujúcom návrhu. Praktická sestra nadobudne platnosť 1. septembra. V poriadku. Nám ide len o to, aby bola zavedená, aby bol rozdiel medzi sestrou, lebo sestra je regulované povolanie a praktická sestra nie je regulované povolanie, aby nebol zmätok v praxi, o to nám len ide po prvé. Po druhé súhlasím s tebou, pán predseda, že sestra by mala mať v prvom rade ľudskosť, srdce pre toho pacienta a vedela veľmi rýchle rozmýšľať, keď je sama, nemá po ruke lekára absolútne, ja hovorím teraz na intenzívkach a rodiskách, ale to nielen tam, všade, pri príjme. V prvom rade, v prvom kontakte prichádza, do prvého kontaktu prichádza sestra s pacientom, ja nechcem vyvolávať hystérie alebo rozdiel, alebo niečo, alebo že proste ideme proti lekárom alebo proti iným zdravotníckym pracovníkom, absolútne nie. Ale keď my teraz nepomôžeme sestrám a pôrodným asistentkám, teraz, lebo teraz ich nieto, tak už bude, možnože o tri, o štyri o päť mesiacov už bude neskoro. Mne ide len o to. Ďakujem.
Vorobelová, Slavěna, poslankyňa NR SR (2022-11-10):
Ďakujem pekne za slovo. V tomto prípade, čo tu všetko zaznelo doposiaľ, tak predovšetkým ministerstvu spravodlivosti by malo záležať na transparentnosti všetkých procesov. No pri predkladaní tohto vládneho návrhu nielen ja, ale aj verejnosť nadobúda pocit, že sa jedná čisto o sudcovský lobing a niekoho individuálne záujmy. Vieme všetci dobre, ako fungujú súdy a niektorí, podotýkam, niektorí sudcovia a sudcovské klany, preto som celkovo proti tomuto návrhu zákona. S pani Kolíkovou v tomto prípade však môžem súhlasiť na základe faktov a čísiel, ktoré tu odzneli, že je žiaduce, aby sudcovia prešli sudcovskými previerkam. Aby verejnosť aspoň trochu začala nadobúdať pocit, že súdy a sudcovia budú transparentní a nezávislí. Ďakujem pekne.
Krajniak, Milan, minister práce, sociálnych vecí a rodiny SR (2022-10-04):
Ďakujem veľmi pekne, pán podpredseda. Vážené dámy a páni, ide nám o doručenie inflačnej pomoci, mimoriadnej inflačnej pomoci pre dôchodcov v celkovej výške 207 miliónov eur, ktorá by bola vyplácaná v priebehu mesiaca november a október takým spôsobom, že by bola vyplatená všetkým dôchodcom, to znamená starobným dôchodcom, vdovským, vdoveckým dôchodcom, invalidným dôchodcom aj sirotským dôchodcom s tým, že tí s najnižšou výškou dôchodku by dostali 210 eur, postupne by táto suma vyklesávala až na úroveň 35 eur pre dôchodcov, ktorí majú vyšší príjem ako 900 eur mesačne, príjem je myslený z dôchodku. Chcel by som vás poprosiť o podporu tohto zákona v prvom čítaní. Ďakujem veľmi pekne.
B. Bugár, podpredseda NR SR: (2005-09-23):
Vyhlasujem rozpravu za skončenú. Pán minister, chcete sa vyjadriť k rozprave? Nie. Prerušujem rokovanie o tomto bode programu. Pristúpime k ďalšiemu druhému a tretiemu čítaniu, a to o návrhu na vyslovenie súhlasu Národnej rady Slovenskej republiky s Dodatkom k Zmluve medzi Slovenskou republikou a Medzinárodným  vyšehradským fondom (tlač 1183). Pán minister zahraničných vecí, nech sa páči, máte slovo.
Bugár, Béla, podpredseda NR SR (2016-11-30):
Nech sa páči, môžte reagovať na pani poslankyňu.
Klus, Martin, poslanec NR SR (2017-05-16):
Ďakujem pekne za slovo a tak isto pánovi predsedovi za jeho milé slová o aktívnej úlohe opozície v rámci nášho predsedníctva. Robili sme, čo bolo v našich silách, a keď spomínal konštruktívny prístup aj v rámci parlamentnej diplomacie, tak verím, že sa nám ho podarilo spoločnými silami naplniť. Len dve poznámky k jeho vystúpeniu, ak dovolíte. S tou Nigériou by som bol trošičku opatrnejší vzhľadom na, že tam veľmi aktívne operuje Boko Haram, a predsa len hovoriť o tejto krajine ako krajine mieru a pokoja, by asi nebolo celkom presné. A nedá mi ešte nezareagovať aj na tú rusofóbiu, ktorú spomínal pán predseda. No, ono je to tak, že ak tu máme nejakú vládu, ktorá obsadí územie inej krajiny, tak je asi našou povinnosťou, obzvlášť po skúsenostiach z rokov 1968, aby sme na to upozorňovali, pretože sa nám tiež v minulosti stalo, že sme si vážili, ak sa na našu adresu vyjadrili niektorí, že obmedzená suverenita nie je zrovna koncept, ktorý by bol akceptovateľný pre vtedy 20. storočie a tobôž nie dnes pre 21. storočie. A ak sme spomínali hybridnú vojnu, tak takisto treba zdôrazniť, že to nie je namierené v žiadnom prípade proti národu. Ja sám som veľký uznávač ruskej kultúry, ruského národa a mám v Ruskej federácii množstvo priateľov, ale je to namierené proti konkrétnej vláde, ktorá tu podrýva základné hodnoty a idey, na ktorých stojí aj naša spoločnosť a Európska únia ako taká, a voči tomu sa, samozrejme, musíme adekvátne ohradzovať.
Simon, Zsolt, poslanec NR SR (2016-10-25):
Ďakujem pekne. Pán kolega Matovič, musím povedať, že áno, máte pravdu, je legitímne diskutovať o tom, či je správne konanie ministra vnútra v prípade Bašternáka tak, ako konal. Áno, je legitímne viesť politickú diskusiu. To, čo nie je správne, je brániť tejto politickej diskusii, pretože minister nesie aj politickú zodpovednosť. Ale zjavne kolegovia to nechcú, aby sa viedla politická diskusia. A teraz snáď ešte jedna pripomienka. Odkedy som v politike, len jeden jedinýkrát som zažil, že v parlamente použili časomieru. Vtedy SMER sedel v opozícii. Bolo by veľmi zaujímavé vypočuť si ten zvukový záznam vystúpenia Pašku, Fica a ostatných smerákov, ako to kritizovali. Dnes oni to idú zavádzať. Nemyslím si, že bolo to správne, bolo to jeden jedinýkrát, nemyslím si, že to bolo správne, ale zaviesť z toho pravidlo je nehoráznosť a šľapanie po demokracii.
Lipšic, Daniel, poslanec NR SR (2015-11-12):
Nebudem, budem pokračovať. Len mal pán poslanec... (Prerušenie vystúpenia predsedajúcou.)
Holečková, Martina, poslankyňa NR SR (2024-02-06):
Ďakujem veľmi pekne, pán predsedajúci. Pani poslankyňa, ďakujem veľmi pekne, že ste tak zoširoka otvorili tému domáceho násilia a aj to, že sa ako strana tomu venujete a prišli ste s pozmeňujúcimi návrhmi, pretože naozaj táto téma je veľmi závažná, čoraz viditeľnejšia, je to skutočne celospoločenský problém. A napriek tomu, že aj Slovensko máme s tým problém, tak vidíme, že v parlamente to nie je až také dôležité, aby sme sa tomu napríklad venovali v skrátenom konaní, pretože budeme radšej riešiť priateľov a ľudí blízkych vládnej koalícii. Domáce násilie naozaj zasahuje veľkú skupinu žien, ale čo musím povedať, že jednak sa deje za zavretými dverami, kde často nie sú žiadni svedkovia a, samozrejme, sa prenáša na deti, ktoré sú pritom rovnako obeťami. Až 50 až 70 % detí, ktorých matky sú týrané, je takisto postihnutých priamym fyzickým, psychickým alebo sexuálnym násilím a dobre vieme, že práve tieto zranenia sú tie zranenia na tých najcitlivejších miestach a tie deti si to potom nesú do celého života. A veľmi často sa stretávame aj s tým, že deti, ktoré vyrastajú v rodinách, kde sa pácha násilie, sa naučia považovať násilie za prijateľný spôsob správania. Neúctu voči ženám pokladajú za normálnu a často spájajú lásku za, s násilím ako prijateľnú. A toto je naozaj skutočne obrovský problém, ktorý jednoducho našu spoločnosť ničí. A ja som veľmi vďačná, že ste túto tému otvorili a že tu zaznelo viac hlasov.
Baránik, Alojz, poslanec NR SR (2018-10-24):
Pán minister, radi by sme s vami spolupracovali, veď k tomu to asi nejako smeruje, že by sme sa mali dohodnúť na nejakom kompromise, ktorý by zahŕňal aj naše niektoré návrhy, ale zdá sa mi, že vy o to moc nestojíte, lebo veľmi zdôrazňujete formálne naše pochybenia, ktoré sú absolútne bez praktického významu, a zaoberáte tým, ako keby to bolo niečo naozaj dôležité. Máme z toho taký pocit, že je, že vytvárate zástupný problém na to, aby sa nehovorilo o podstate. To, čo, čo sa stalo pani kolegyni Remišovej, nie je nič podstatné a to, že sme nepredložili vám pozmeňujúci návrh k nasledujúcemu zákonu o Ústavnom súde, nie je nič podstatné, pretože sa nejedná o žiadnu obrovskú zmenu tam, sú tam len dva body, o ktorých ste mohli, samozrejme, už od včera alebo dneska skorého rána sa možnosť presvedčiť, pričom ten druhý bod je len dôsledok nami navrhovanej úpravy teraz prejednávaného ústavného zákona, a ten prvý bod je jediný podstatný a tým je len taká zmena, ktorá ruší to, že ústavný sudca, ktorý predtým bol poslancom, že nie, nie je možné ho považovať za vylúčeného v dôsledku jeho hlasovania v parlamente o súvisiacej veci. Čiže toto nie je nejaká obrovská veda, niekto ako minister by toto určite mal zvládnuť okamžite.
Hrnčiar, Andrej, podpredseda NR SR (2017-11-28):
Je to vládny návrh zákona o veterinárnych prípravkoch a veterinárnych...
Pellegrini, Peter, predseda NR SR (2015-12-15):
Ďakujeme pekne. Pán poslanec Osuský.
Figeľ, Ján, podpredseda NR SR (2015-05-13):
O slovo ešte požiadal v rámci rozpravy navrhovateľ Anton Martvoň. Nech sa páči.
Ďuriš Nicholsonová, Lucia, podpredsedníčka NR SR (2016-10-14):
Ďakujem, pán poslanec Mihál. Reagovať bude v zmysle rokovacieho poriadku pán minister. Nech sa páči.
Zmajkovičová, Renáta, podpredsedníčka NR SR (2012-05-03):
Kolegyne, kolegovia, keďže máme 5 minút do 19.00 hod... (Ruch v sále.) Áno? Aha.
P. Paška, predseda NR SR: (2007-11-28):
(Hlasovanie.) 139 prítomných, 61 za, 68 proti, 9 sa zdržalo, 1 nehlasoval. Námietku sme neodsúhlasili, nebudeme hlasovať o návrhoch. Ďalej, pán spravodajca.
Šeliga, Juraj, podpredseda NR SR (2020-11-25):
Ďakujem pekne, pani profesorka. Poprosím pána poslanca Šíbla, ktorý je spravodajca z výboru pre pôdohospodárstvo a životné prostredie, aby informoval Národnú radu o výsledku prerokovania tejto správy vo výbore. Nech sa páči, pán poslanec. Pán poslanec, musíte ísť za rečnícky pult.
B. Bugár, podpredseda NR SR: (2004-04-06):
(Hlasovanie.) Prítomných je 134 poslancov, za návrh 77, proti 10, zdržalo sa 47. Konštatujem, že sme v treťom čítaní. Preto otváram rozpravu v rámci tretieho čítania a pýtam sa, či sa hlási niekto do rozpravy. Konštatujem, že nikto. Vyhlasujem rozpravu v rámci tohto čítania za skončenú. Nech sa páči, pristúpime k hlasovaniu o zákone ako o celku. Pán spravodajca. V. Horák, poslanec: Pán predsedajúci, prosím, aby ste nechali hlasovať o zákone ako o celku.
Grendel, Gábor, podpredseda NR SR (2022-12-01):
Ďakujeme, pán minister. Dávam slovo členovi výboru pre hospodárske záležitosti poslancovi Milanovi Kuriakovi, aby informoval Národnú radu o výsledku prerokovania návrhu vlády vo výbore.
Bugár, Béla, podpredseda NR SR (2017-10-11):
Teraz otváram možnosť sa prihlásiť ústne do rozpravy. Dvaja. Končím možnosť sa prihlásiť ústne do rozpravy. Pán poslanec Fecko, nech sa páči.
Sulík, Richard, predseda NR SR (2011-06-28):
Ďakujem. Pán poslanec Čaplovič nereaguje. Pán poslanec Rafaj, nech sa páči, máte slovo.
Gröhling, Branislav, minister školstva, vedy, výskumu a športu SR (2020-04-20):
Vážený pán predsedajúci, dámy a páni. Tak ako sme sa tu stretli pred pár týždňami, kedy sme prinášali lex korona, zákon ohľadom regionálneho školstva, tak sme tu teraz presne s takými istými návrhmi a novelou a opatreniami ohľadom vysokého školstva. Trvalo nám to o trošku dlhšie. A to z toho dôvodu, že všetky tieto návrhy sme potrebovali mať odkomunikované aj s rektorskou, Slovenskou rektorskou konferenciou, s Radou mládeže aj so študentskou radou, lebo sme chceli priniesť naozaj komplexný návrh, ktorý by riešil celú túto situáciu. Musíme ho predkladať v skrátenom legislatívnom konaní, pretože potrebujeme riešiť veci, ako sú štátne skúšky, ako sú všetky ostatné skúšky, ktoré sa týkajú hlavne vysokých škôl. Viete, že tieto termíny nás už naozaj tlačia. Z toho dôvodu je to v skrátenom legislatívnom konaní. Ja okrem toho, že sme iniciovali také medzirezortné pripomienkové konanie so všetkými profesnými organizáciami, aby sa k tomu vyjadrili, aby sme naozaj vedeli nejakým spôsobom vyriešiť všetky ich problémy, tak sme ešte zaslali tento materiál aj ostatným ministerstvám, ktoré nám pripomienkovali tento návrh zákona tak, že by mal byť po všetkých stránkach pripravený, možno iba informačne, že ktoré veci sú tam, lebo však budeme v prvom čítaní, následne aj v druhom čítaní o tom asi diskutovať. Sú to všetky veci, ako umožňujeme vysokým školám rokovať videokonferenčne, umožňujeme potrebnú účasť verejnosti na rokovaní akademického senátu, upravujeme prezenčnú časť skúšok, ktorá teraz sa vyučuje dištančne, umožňujeme v podstate rektorovi v krízových situáciách predlžovať aj vzdelávanie. Lebo viete, že keď aj raz bolo predĺžené to vzdelávanie, teraz môžu spadnúť presne do tohto istého termínu a už by nemuseli ukončiť svoje štúdium. Toto sú všetko náležitosti, ktoré potrebujeme riešiť hneď. Vysoké školy na to reálne čakajú, takže vás poprosím o podporu tohto návrhu zákona v skrátenom legislatívnom konaní. Ďakujem veľmi pekne.
Šípošová, Janka, poslankyňa NR SR (2014-07-09):
Ďakujem, pán predsedajúci. Ja vyslovujem úctu a uznanie za takú obrovskú prácu, je to veľká, rozsiahla stavba, ale, bohužiaľ, postavená na vode. Chýba to, tá definícia chýba. Interpretačné pravidlo pre prax, tak ako to tu je uvedené, dáva akurát tak široký priestor pre dezinformácie. Čiže; pre dezinterpretácie. Po druhé, hovorí o tom, uplatňujú sa prístupy zodpovedajúce cieľu vykonávanej sociálnej práce. Akému cieľu? Veď toto tam chýba! Akému cieľu? Tretia poznámka je možnože preklepom spôsobená, pretože hovorí sa, že „vykonáva vo vzájomnej súvislosti“, myslím, že by malo byť „súčinnosti“, neviem o akú súvislosť, na čo ste mysleli. Ešte jedna drobnosť, že neviem, akú úlohu má v tom sociológia a sociológovia, zdá sa mi, že táto profesia je tam vymenovaná nadbytočne, no a predovšetkým sa znovu pýtam, prečo nemohla byť použitá analógia tejto definície „zdravotná starostlivosť je súbor pracovných činností, ktoré vykonávajú zdravotnícki pracovníci vrátane poskytovania liekov“ a tak ďalej „s cieľom zvýšenia kvality života a zdravého vývoja budúcich generácií“ a vymenované sú niektoré oblasti. Prečo, to sa budem pýtať stále. Ďakujem vám.
Paška, Pavol, predseda NR SR (2012-11-29):
Vaša reakcia, pán predseda výboru. Zapnite prosím vás pána poslanca Hudackého.
Gál, Gábor, poslanec NR SR (2010-10-22):
Pán predsedajúci, ďakujem za slovo. Pekný víkend vám prajem. (Potlesk.)
Laššáková, Jana, podpredsedníčka NR SR (2012-05-02):
Zoltán Daniš.
Huba, Mikuláš, poslanec NR SR (2014-02-06):
Ďakujem za slovo. Globálna zmena klímy sa neprejavuje len nárastom teplôt. Keď mám správne informácie, tak posledných 15 rokov je najteplejším obdobím v dejinách od chvíle, ako sa so systematickým meraním teploty na Zemi začalo. Ale Fero má zrejme iné informácie, pripúšťam. Ale podotýkam, že toto nie je jediný problém a možno ani najdôležitejší, ešte za dôležitejší sa považuje to striedanie sa extrémov, ten nárast nepravidelnosti, tie extrémne zrážky a následné povodne na jednej strane, extrémne suchá, ktoré ich vzápätí striedajú, na strane druhej. A to hovorím len o situáciách, ktoré máme možnosť sledovať u nás v našich zemepisných šírkach. V globálnom meradle (hurikány a podobne) sú tieto javy ešte oveľa dramatickejšie. Ale keby sme aj pripustili, že globálna zmena klímy a najmä ten podiel ľudského zavinenia, ktorý asi mal na mysli Fero vo svojom vystúpení, sa nadmerne dramatizuje, tak modernizácia priemyslu, energetiky a všetkých výrobných, dopravných a ďalších odvetví, ktoré produkujú tie tzv. skleníkové plyny, je, myslím si žiaduca, alebo som o tom presvedčený, že je žiaduca bez ohľadu na to, nakoľko vážna je hrozba globálnej zmeny klímy a následkov s ňou spojených. A to sa možno zhodneme aj s priateľom Ferom. No a podobne ako on si uvedomujem, že nie 100 % ľudí a ani odborníkov na Zemi je presvedčených o tom, že tá hrozba je taká vážna. Je ich „len” možno 95 %. Ale pre tento prípad prijal Summit Zeme v Riu de Janeiro pred 22 rokmi zásadu predbežnej opatrnosti, keď aj tých 95 % sa považuje za 100 % a je dôvodom konať... (Prerušenie vystúpenia časomerom.)
Šofranko, Mária, poslankyňa NR SR (2020-11-05):
Ospravedlňujem sa. Pristúpime k hlasovaniu o návrhoch uvedených v spoločnej správe. Gestorský výbor odporúčal hlasovať o návrhoch uvedených v spoločnej správe v bodoch 1 a 20 spoločne s odporúčaním ich schváliť. V rozprave pán poslanec Richard Vašečka, ktorý požiadal o vyňatie na samostatné hlasovanie návrh pod bodom 20 spoločnej správy. Pán predsedajúci, dajte hlasovať o návrhoch pod bodmi 1 až 19 zo spoločnej správy s odporúčaním gestorského výboru ich schváliť.
M. Kondrót, poslanec: (2005-06-23):
Bod IV spoločnej správy uvádza štyri pozmeňujúce návrhy, pričom gestorský výbor v súlade s § 79 ods. 4... (Neustály ruch v sále.)
B. Bugár, podpredseda NR SR: (2003-10-28):
Panie poslankyne, páni poslanci, budeme pokračovať v prerušenej rozprave o vládnom návrhu zákona o dani z príjmov. Páni poslanci, pokoj! Budeme pokračovať v prerušenej rozprave o vládnom návrhu zákona o dani z príjmov, tlač 368. Prosím teraz pána podpredsedu vlády a ministra financií Ivana Mikloša, aby zaujal miesto určené pre navrhovateľov, takisto pán spravodajca Mikuš, nech sa páči. Budeme pokračovať v rozprave. Posledný z písomne prihlásených poslancov, ktorí teda sa prihlásili písomne do rozpravy, je pán poslanec Ondriaš. Ešte predtým pán poslanec Malchárek. J. Malchárek, poslanec: Ďakujem, pán predsedajúci. Poprosím v súlade s rokovacím poriadkom o vyslovenie všeobecného súhlasu, predpokladám, o preložení bodov 63 a 65, je to tlač 344 a 337, ako body programu pred zákony o verejnej, o novej organizácii miestnej štátnej správy, čiže pred body 85 , 86, to znamená ako body 85 a 86, nové body tohto programu.
Grendel, Gábor, podpredseda NR SR (2020-06-09):
Šesť faktických poznámok na vystúpenie pani poslankyne. Končím možnosť prihlásiť sa s faktickými poznámkami. Poprosím všetkých kolegov, aby si nasadili rúška. Ďakujem pekne. Pán poslanec Vážny, keby som vás mohol pekne poprosiť. Ďakujem. Prvá faktická poznámka pani poslankyňa Záborská.
Sulík Richard, predseda NR SR (2011-09-14):
Poprosím pánov poslancov, aby nereagovali, aby nechali dohovoriť pána poslanca Mateja.
B. Bugár, podpredseda NR SR: (2002-11-14):
Teraz vyhlasujem prestávku do 18.00 hodiny. (Prerušenie rokovania  o 16.53 hodine.) (Pokračovanie rokovania o 18.24 hodine.)
V. Mečiar, poslanec: (2008-03-26):
Vzhľadom na to, že pán poslanec Berényi nevie preukázať, že bol v Tibete, nemôžem jeho návrhy podporovať. (Smiech v sále.)
Danko, Andrej, podpredseda NR SR (2023-12-19):
Poslankyňa Kleinert.
Zmajkovičová, Renáta, podpredsedníčka NR SR (2013-03-26):
Pán poslanec Érsek.
Laurenčík, Milan, podpredseda NR SR (2022-05-03):
Pani poslankyňa Saková, máte procedurálny návrh? Nech sa páči.
P. Hrušovský, predseda NR SR: (2005-01-19):
Otváram rozpravu o tomto bode programu. Chcem sa spýtať prítomných pánov poslancov, či sa chce niekto prihlásiť do rozpravy k prerokúvanému návrhu na prijatie uznesenia, ktorý uviedol a odôvodnil pán poslanec Šulaj. Nie. Vyhlasujem rozpravu o tomto bode programu za skončenú a prerušujem rokovanie o návrhu uznesenia. Budeme hlasovať o 11.00 hodine. Poprosím teraz znovu pána poslanca, aby uviedol návrh ďalšieho uznesenia, ktorého predkladateľom je spolu s pánom poslancom Malchárkom, ktoré súvisí s preskúmaním všetkých podstatných okolností s prehratých sporom medzi Slovenskou republikou a Československou obchodnou bankou, a. s. Nech sa páči, pán poslanec. (Rokovanie o návrhu poslancov Igora Šulaja a Jirka Malchárka na uznesenie Národnej rady Slovenskej republiky k preskúmaniu všetkých podstatných okolností súvisiacich s prehratým sporom medzi Slovenskou republikou a ČSOB, a. s. )
Blcháč, Ján, poslanec NR SR (2023-02-10):
Ďakujem za slovo, vážený pán predsedajúci Kolegyne, kolegovia, ak bola novela tohto zákona v programovom vyhlásení vlády dnes, keď je vláda len poverená, stratila dôveru, táto vec je irelevantná. Ale my tu nemáme a ani nemôžeme mať vládny návrh zákona, čo by bolo prirodzené, keby sa malo naplňovať a mohlo sa už v priebehu ostatných 3,5 roka programové vyhlásenie vlády v tomto smere a nemáme tu vládny návrh zákona, ale poslanecký návrh zákona, čo je úplne odlišná téma. Chcem pripomenúť aj to, že vláda sa v to programovom vyhlásení, ktoré už je podľa môjho názoru irelevantné, zaviazala, že začne robiť reformu verejnej správy. Za 3,5 roka neurobila nič a teraz sa dozvedáme, že začína, vyzvala ZMOS, Úniu miest a ďalšie SK8, aby menovali svojich zástupcov do komisie na ministerstve vnútra, že vraj sa teraz ide začať zaoberať reformou verejnej správy, na smiech. No a do toho prichádza tento návrh, poslanecký, ktorý ide po primátoroch a starostoch, vnáša chaos, ak by to, nebodaj, prešlo cez tie kvóra na petície a referendá. A ja chcem upozorniť, že keď tu máme zároveň novelizáciu zákona o obecnom zriadení, ktorá zvyšuje kompetencie poslancov a mestských zastupiteľstiev na úkor starostov a primátorov, tak potom keď sa o tomto bavíme, bavme sa o tom, že aj poslanci by mali byť predmetom petičného, petičného práva a práva referendového, lebo tí sú momentálne vylúčení, sú chránení. Im ide len o primátorov a starostov, vnášanie ďalšieho chaosu do... (Prerušenie vystúpenia časomerom.)
Bugár, Béla, podpredseda NR SR (2011-05-26):
Ďalej v rozprave vystúpi pán poslanec Muňko.
Hrnčiar, Andrej, podpredseda NR SR (2016-09-20):
S reakciami na faktické poznámky pán poslanec Jarjabek.
Grendel, Gábor, podpredseda NR SR (2021-11-30):
Pani poslankyňa Sulanová s faktickou poznámkou.
B. Bugár, podpredseda NR SR: (2004-03-11):
(Hlasovanie.) Prítomných 133 poslancov, za návrh hlasovalo 103, hlasovania sa zdržalo 30. Konštatujem, že tento návrh uznesenia sme schválili. Ďakujem, pán spravodajca. Pristúpime teraz k hlasovaniu o vládnom návrhu zákona, ktorým  sa menia a dopĺňajú zákony súvisiace s presunom niektorých pôsobností z Policajného zboru (tlač 507). Pán poslanec Mitrík ako spoločný spravodajca, môžeme pristúpiť k hlasovaniam. K. Mitrík, poslanec: Vážený pán podpredseda, kolegyne, kolegovia, zo spoločnej správy máme 10 pozmeňujúcich návrhov. V rozprave vystúpili dvaja kolegovia poslanci. Z toho pán kolega Škoda podal pozmeňujúci návrh. Prv budeme hlasovať o pozmeňujúcich návrhoch zo spoločnej správy. Najprv budeme hlasovať spoločne o bodoch 1 až 9 s návrhom gestorského výboru schváliť ich.
Blanár, Juraj, podpredseda NR SR (2023-02-17):
To bol posledný prihlásený do rozpravy. Vyhlasujem všeobecnú rozpravu za uzavretú. Udeľujem slovo pani navrhovateľke v záverečnom slove.
Viskupič, Marián, poslanec NR SR (2020-06-04):
Pán predseda, dajte hlasovať o návrhu zákona ako o celku s odporúčaním gestorského výboru ho schváliť.
Danko, Andrej, predseda NR SR (2018-05-09):
Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Bučekovi. Nech sa páči.
Tomáš, Erik, poslanec NR SR (2019-09-19):
Pán predsedajúci, prosím, aby ste dali hlasovať o tom, že Národná rada sa uzniesla v súlade s rokovacím poriadkom prerokovať predložený návrh zákona v druhom čítaní.
Glváč, Martin, podpredseda NR SR (2019-04-04):
S reakciou pán poslanec Dostál, nech sa páči.
Grausová, Natália, poslankyňa NR SR (2018-11-21):
Ďakujem za slovo. Súdruh Poliačik, musím konštatovať, že vy ste fašista, extrémista a neomarxista. Ďakujem.
Bugár, Béla, podpredseda NR SR (2019-09-18):
Na vystúpenie pani poslankyne s faktickými poznámkami dvaja. Pán poslanec Tomáš.
Blanár, Juraj, podpredseda NR SR (2023-03-16):
Ďakujem, pán spravodajca. Otváram všeobecnú rozpravu v prvom čítaní o tomto návrhu zákona. Písomnú prihlášku som neobdržal, preto dávam možnosť prihlásiť sa ústne do rozpravy, ak má niekto záujem. Konštatujem, že nikto, okrem pána navrhovateľa Šudíka. Uzatváram možnosť prihlásiť sa do rozpravy. Pán navrhovateľ, máte slovo.
Bugár, Béla, podpredseda NR SR (2018-12-03):
Vyhlasujem rozpravu o tomto bode programu za skončenú. Pani ministerka, chcete zaujať stanovisko k rozprave? Nie. Pán spravodajca? Nie. Ďakujem pekne. Prerušujem rokovanie o tomto bode. Teraz by mal nasledovať pán minister Žiga, vládny návrh zákona o sprístupňovaní strelných zbraní a streliva na civilné použitie na trhu a potom je energetická efektívnosť a potom samozrejme pani ministerka Saková. Takže pán minister Žiga už je tu, takže nasleduje prvé čítanie o vládnom návrhu zákona o sprístupňovaní strelných zbraní a streliva na civilné použitie na trhu (tlač 1199). Pán minister, nech sa páči, máte slovo.
Burian, Jozef, poslanec NR SR (2011-11-30):
Ďakujem, pán predsedajúci. Myslím, že, pán minister, je to taká istá hlúposť o tom, že to je prevádzanie, alebo prevláda tu záujem lobistických skupín. Ako je tento návrh, bohužiaľ, tento návrh nedáva, nezjednocuje nijaké disproporcie. Práveže naopak, vy ste vymysleli tú barličku cez zrýchlené odpisovanie, vy ste dnes predĺžili odpisovanie pre podnikateľov o ďalšie roky. V čase krízy, keď každý štát rieši to, aby sa nakupovalo, nové technológie, aby sa investovalo, vy dnes práve týmto podnikateľom predĺžite dobu odpisovania. To, čo zaplatia, presne to, čo ste povedali, to, čo očakávate o štátnom rozpočte. Vy ste dnes zmenili celý systém odpisovania, hlavne pokiaľ sa týka zrýchleného odpisovania. Dnes ste nepodporili podnikateľskú oblasť, ba práve naopak, ju zhoršujete, prostredie a nemá to nič spoločné so žiadnym spôsobom nejakého lobizmu, či to je finančný lízing, alebo nejaký iný. Mimochodom, finančný lízing oproti zrýchlenému odpisu do dnešnej alebo v súčasnej podobe je veľmi blízky, pokiaľ sa týka počtu mesiacov odpisu. Čiže to nie je o žiadnom lobizme, iba o tom, aby sa zachovali podmienky pre podnikateľov tak, ako sú dnes. Zbytočne sa nekomplikovalo a mimochodom v štvrtej odpisovej skupine, to by som potom v prvom čítaní alebo v druhom čítaní vám hovoril, by ste ušetrili na tom nejakých 0,06 promile, čo je podľa mňa blbosť oproti tomu, že to skomplikujete, nezjednodušíte systém, zhoršíte podnikateľské prostredie. A vôbec to nemá spoločné nič s tým, že vyrovnávate podnikateľské prostredie alebo ho zlepšujete a už vôbec nie so žiadnym lobistickým riešením. Ďakujem.
I. Mikloš, podpredseda vlády a minister financií SR: (2005-12-07):
Zároveň by som chcel vyjadriť presvedčenie a zároveň ale aj vyjadriť poďakovanie poslancom, všetkým poslancom opozičným aj koaličným za to, že v priebehu posledných rokov dochádza k výraznému zlepšovaniu aj z hľadiska odbornosti, aj z hľadiska atmosféry pri prerokúvaní rozpočtu v tom zmysle, že v zásade nie sú predkladané návrhy, ktoré zvyšujú deficit verejných financií. Takže chcem veriť a dúfať, že toto bude platiť aj v tomto roku a že sa nám podarí schváliť taký rozpočet verejnej správy, aby priaznivý ekonomický vývoj, aby vysoký ekonomický rast a udržateľný ekonomický rast, ktorý je nevyhnutným predpokladom rastu zamestnanosti a rastu životnej úrovne na Slovensku mohol pokračovať aj v budúcich rokoch. Ďakujem pekne.
Grendel, Gábor, podpredseda NR SR (2022-12-01):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Pán poslanec Karol Galek ako jediný. Končím možnosť prihlásiť sa ústne do rozpravy. Nech sa páči, pán poslanec, máte slovo.
Figeľ, Ján, podpredseda NR SR (2014-11-25):
Nech sa páči, Miroslav Kadúc.
Baránik, Alojz, poslanec NR SR (2022-10-04):
Ďakujem pekne. Len pár poznámok pred tým, ako oznámim hlasovanie. Tá prvá smeruje k tomu, že naozaj len formálne generálny prokurátor svojim rozhodnutím podľa § 363 a nasledujúcich nezastavuje stíhanie. Len formálne. Pretože v skutočnosti naše trestné stíhanie, náš trestný proces je natoľko komplikovaný, že aj bez tejto komplikácie je ťažké dostať odsúdeného pred súd, ale teda obvineného pred súd, tak aby sa to súdne konanie dostalo do úspešného záveru. S 363-kou, tak ako ju využíva súčasný generálny prokurátor, je to prakticky nemožné, a hovorím prakticky nemožné preto, pretože našim ľuďom je postačujúce to, že sa to len skomplikuje a že oni získajú čas na to, aby došlo k politickému zvratu, ktorý ich nakoniec vyslobodí. Čiže o tomto je celá hra. Oni potrebujú len naťahovať čas, generálny prokurátor súčasný im v tom účinne pomáha a takto to je. A potom tu bola myšlienka uvedená taká, že problém nie je v 363-ke, ale v tom, ako sa využíva. No v skutočnosti problém je trochu inde. Ten problém je v tom, že máme generálneho prokurátora v zákone nastaveného tak, že je prakticky neodvolateľný. A v tom je ten reálny problém, že generálny prokurátor, tak ako je dnešná úprava nastavená, je prakticky neodvolateľný, a to znamená, nevyvodzuje sa žiadna zodpovednosť z toho, ako svoju funkciu on vykonáva. Že či ju vykonáva pre spravodlivú krajinu, preto, aby sme sa posunuli v našej demokracii a v našom právnom štáte, alebo či ju vykonáva v prospech tých, ktorí si ho tam dosadili. A o tomto je vlastne celá debata. Takže oznamujem ešte len hlasovanie bude zajtra, v stredu o sedemnástej hodine.
Hraško, Igor, poslanec NR SR (2015-12-04):
Ďakujem za slovo. Tu vôbec nebola otázka, že či sa má hlasovať dneska, ale ako dlho bude trvať rozprava. My sme povedali, že rozprava bude trvať dlho. Na základe toho sa rozhodlo. Nie, že kedy sa má hlasovať. Ale to bol taký test, len asi to niekto nepochopil a naozaj, vládni poslanci SMER-u už odišli niektorí domov, videl som ich vychádzať z Národnej rady. Takže je to naozaj bieda, a to, čo mali možnosť deklarovať, aby boli teda aj v práci a mohli aj hlasovať, tak hlasovať nebudú, lebo tu nie sú.
B. Bugár, podpredseda NR SR: (2003-04-24):
(Hlasovanie.) Prítomných 104, za návrh 102,  proti 1, nehlasoval 1. Konštatujem, že sme zrušili hlasovanie, to znamená, sme v druhom čítaní. Nech sa páči, pán spravodajca, takže pristúpime k hlasovaniu, to znamená spoločnej správe. Nech sa páči. Nakoľko sme sa ale vrátili, a to je pravda, znovu do druhého čítania, musím znovu otvoriť  rozpravu. Raz sme už hlasovali o tom návrhu, o tom už nemusíme hlasovať. Takže pýtam sa, kto sa hlási do rozpravy v rámci druhého čítania. Pán poslanec Maxon a pán poslanec Cabaj. Končím možnosť  sa prihlásiť do rozpravy k tomuto bodu ústne. Pán poslanec Maxon, nech sa páči, máte slovo. M. Maxon, poslanec: Ja skôr sa zamýšľam nad tým procesným postupom, prirodzene, že to, čo navrhol pán poslanec Fico, bol najjednoduchší spôsob, ako napraviť ten postup, ktorý nebol v súlade s rokovacím poriadkom. Ale, dámy a páni, v tom prípade vzniká veľmi vážny  precedens. My môžeme v budúcnosti odvolávajúc sa na to, čo sa stalo pred chvíľočkou, zrušiť akékoľvek hlasovanie Národnej rady. Prečo sme nepostupovali štandardným spôsobom, ktorý je popísaný veľmi jasne a zreteľne v rokovacom poriadku, prerušiť rokovanie, získať 30 podpisov, vrátiť sa do druhého čítania, otvoriť rozpravu, vyjadriť sa k spoločnej správe? To by bol absolútne jasný a zrozumiteľný legislatívny postup. Takže ja neviem sa celkom stotožniť s tým postupom, ktorý prebieha teraz v tejto chvíli, a naozaj navrhujem tých 30 podpisov dodatočne pozbierať, prerušiť rokovanie, pozbierať tých 30 podpisov, aby to bolo aj 30 podpismi vrátené do druhého čítania štandardným spôsobom.
Zmajkovičová, Renáta, podpredsedníčka NR SR (2014-03-19):
Dobre. Takže prerušujem rokovanie o tomto bode programu. Kolegyne, kolegovia, budeme pokračovať hlasovaním. Vyhlasujem dve minúty prestávku. Ďakujem. (Prestávka.) (Po prestávke.)
Danko, Andrej, podpredseda NR SR (2024-02-07):
Poslankyňa Nash.
Ledecký, Vladimír, poslanec NR SR (2022-10-20):
Prosím, pán predseda, dajte hlasovať o tom, že Národná rada sa uzniesla § 73 ods. 3 písm. c) zákona o rokovacom poriadku predložiť (prerokovať, pozn. red.) predložený návrh zákona v druhom čítaní.
B. Bugár, podpredseda NR SR: (2004-02-03):
(Hlasovanie.) Prítomných 132 poslancov, za 64, proti 33, zdržalo sa 35. Vaše pozmeňujúce návrhy neboli schválené. Nech sa páči. J. Hurban, poslanec: Ďalej budeme hlasovať o pozmeňujúcich návrhoch, ktoré predniesol pán poslanec Maxon, spoločne o bodoch 1 až 2. Môžeme, pán poslanec?
Matovič, Igor, poslanec NR SR (2011-03-25):
Ešte dvadsať sekúnd a končím. Tie peniaze, ktoré ste buď rozkradli, alebo ste dovolili rozkradnúť, následne chýbali na lepšiu podporu matiek, na lepšiu podporu rodín a na základe toho sa tisícky žien v tejto republike rozhodli pre interrupcie. Za toto konanie ste zodpovední vy. Ďakujem. (Potlesk.)
Blaha, Ľuboš, poslanec NR SR (2014-11-09):
Pán kolega Kaník, začali ste Thatcherovou, osobné útoky vtedy, keď dochádzajú argumenty. Ale potom celá táto schôdza je zo strany opozície jeden, jedna veľká absencia argumentu. Lebo vy stále celú schôdzu iba osobne útočíte. Alebo mám chápať ako argument slovo „čvarga“? Mám chápať ako argument slovo „svine“? To sú ako argumenty? To chápete ako argument podľa nejakej logiky, alebo...? Však vy nás osobne urážate celý deň. A vy nám idete rozprávať, že my sme ad hominem? Pán kolega, a toto isté, ja úplne súhlasím s Vilom Jasaňom, ja sa za vás hanbím. Reálne sa za vás hanbím, za tie čvargy, za tie svine a za takéto... Naozaj ten slovník, ten slovník toho rapera Ega, ktorý je fakt tragický a je hrozný, tak ďaleko viac pripomínate vy s tými vašimi čvargami a podobne. To si uvedomte. (Potlesk.) Čiže to je ďalšia vec. Pán kolega Kaník hovorí, že fámy. Ale aké fámy, pán kolega? Ja som hovoril, ja som citoval denník SME z roku 2005, to ešte dokonca ani Penta nevlastnila, takže mám pocit, že to by ste mohli brať ešte relatívne vážne. Tam hovorili o tom, že ste mali potencionálne zinkasovať 22 mil., pardon, nie vy, ale váš brat. Čiže klientelizmus ako vyšitý. Z toho sa nevyzujete. No a keď hovoríte o tej liberálnej demokracii, viete, vy ste si na váš dôchodkový systém, na to, že ste sprivatizovali dôchodky ľudí, vy ste si vypomohli inšpiráciou z Pinochetovho Čile. To je fantastická demokracia. Pinochet posielal odborárov do koncentračných táborov. To bola úžasná demokracia. To je ten váš vzor. Tak to je fakt fantastické. Čiže, páni kolegovia, takto spackaná... (Reakcia z pléna.) Pani Vášáryová, vy sa, prosím vás, ku mne nevyjadrujte! Ja táram? Pinochetovo Čile zaviedlo dôchodkový systém, ktorým sa inšpiroval Kaník. Čo mi na to poviete, povedzte, pani herečka? Takto spackaná mimoriadna schôdza, to naozaj na Slovensku nemá obdoby. Hystéria namiesto argumentov. Arogancia namiesto slušnosti. A Kaník, klientelista Kaník namiesto dôveryhodného politika. To je zlé. (Potlesk.)
Kollár, Boris, predseda NR SR (2021-06-22):
Vážené panie poslankyne, vážení poslanci, pokračujeme v návrhu skupiny poslancov na vydanie zákona o odobratí nezaslúžených benefitov predstaviteľom komunistického režimu, že práve máme faktické poznámky na vystúpenie pána poslanca Ľuboša Blahu. S faktickými poznámkami, mám tuná, evidujem osem faktických poznámok. S prvou faktickou vystúpi pán poslanec Zajačik, nech sa páči, máte slovo. (Pokračovanie rokovania o návrhu skupiny poslancov Národnej rady Slovenskej republiky na vydanie zákona o odobratí nezaslúžených benefitov predstaviteľom komunistického režimu , tlač 516.)
Bugár, Béla, podpredseda NR SR (2011-06-29):
Na vystúpenie pána poslanca s faktickými poznámkami sa hlásia štyria páni poslanci. Končím možnosť sa prihlásiť s faktickými. Pán poslanec Valocký.
Svrček, Miloš, poslanec NR SR (2023-05-17):
Ďakujem pekne, pán predsedajúci. Chcem taktiež požiadať o podporu a vyjadrenie pri predložení zákona, ktorým sa mení a dopĺňa zákon č. 91/2010 Z. z. o podpore cestovného ruchu, ktorého cieľom je predovšetkým úprava legislatívnych rámcov s aktuálnymi potrebami sektoru cestovného ruchu zohľadňujúc predovšetkým, samozrejme, aplikačnú prax. Organizácie cestovného ruchu v Slovenskej republike čelia v dôsledku mimoriadnej situácie spojenej a ešte aj s pandémiou covid-19, samozrejme, aj dôsledkom vojny na Ukrajine, ako aj energetickej krízy spojenej s infláciou, a preto je predovšetkým tento návrh predložený s cieľom zvýšiť konkurencieschopnosť našich regiónov v destinačnom manažmente s vybratými regiónmi okolitých krajín a Európy. Dôležitým zámerom návrhu zákona je znížiť obavu samospráv pri investovaní finančných zdrojov do cestovného ruchu, ako aj snaha o pridelenie dotácie pre organizácie cestovného ruchu vo výške ich nároku. Návrh zákona, a to chcem prízvukovať, nemá žiaden vplyv na rozpočet verejnej správy a podnikateľské prostredie. Cieľom návrhu zákona je úprava a harmonizácia legislatívnych rámcov s aktuálnymi potrebami sektora cestovného ruchu. Ministerstvo dopravy Slovenskej republiky, s ktorým bol odkomunikovaný tento poslanecký návrh, bude návrhom plniť úlohy, ktoré mu boli definované aj v programovom vyhlásení ešte predchádzajúcej vlády na obdobie rokov 2020 až 2024 v sektore cestovného ruchu. Navrhovaná právna úprava smeruje k reštartu prostredia po jednotlivých vlnách pandémie, ktorá zasiahla celý svet. V rámci otvorenej rozpravy ešte ako navrhovateľ prejdem pár bodov, ktorým by som sa chcel venovať. Ďakujem.
Šimečka, Michal, podpredseda NR SR (2024-06-14):
Ďakujem veľmi pekne. Otváram všeobecnú rozpravu, do ktorej sa prihlásil navrhovateľ pán poslanec Viskupič. Nech sa páči.
Drábiková, Lucia, poslankyňa NR SR (2022-06-17):
Ďakujem za slovo. Ďakujem, Janka, si pomenovala mnohé veci, o ktorých sme sa aj včera rozprávali s pani komisárkou. Chcem na tomto mieste poďakovať aj pani komisárke za jej prácu a cenné podnety. Mňa osobne teda veľmi zamrzelo, že nie sú ešte novelizované vlastne tie podklady pri tých kompenzačných príspevkoch napríklad na tú prerábku. Toto by malo byť určite aktualizované, aby to odrážalo skutočné náklady, ktoré vlastne títo ľudia musia vynaložiť. Čo sa týka osôb so zdravotným postihnutím, opatrovateľských a asistenčných príspevkov, naozaj máme tu takú, ako by som povedala, stále hmlu a, žiaľ, aj z vlastných skúseností mám niekedy pocit, že ako keby tá hmla bola taká účelná. Presne to sú tie situácie, kedy nevieme, že mám ešte nárok, nemám, za akých okolností ho mám zmeniť, čo mám nahlásiť, na aké typy príspevkov by táto konkrétna osoba mohla mať nárok. Môj pohľad je taký, že vlastne tí pracovníci by mali byť proaktívni a mali by veľmi konkrétne zmapovať komplexnú sociálnu situáciu žiadateľa a nastaviť tomu vlastne aj možnosť čerpania tých príspevkov a aj formu čerpania tých príspevkov, pretože z vlastnej skúsenosti som zažila, že príspevok bol posielaný do vlastných rúk napriek tomu, že osoba, ktorá ho poberala, bola imobilná, čiže nemohla prísť na poštu. To sú také detaily, ktoré ale veľmi sťažujú život týmto ťažko zdravotne postihnutým a ich príbuzným. Je to pravda, že ľudia, ktorí poberajú kompenzačné príspevky, sú pod akýmsi veľkým drobnohľadom, čo sa nedeje pri ostatných sociálnych dávkach, takúto kontrolu nepodstupujú poberatelia dávok v hmotnej núdzi ani rodičáku. Je to, je to dobré, že to chceme kontrolovať, že... (Prerušenie vystúpenia časomerom.)
P. Šimko, prezident Prezídia Fondu národného majetku SR: (2007-06-29):
Prezídium Fondu národného majetku schválilo ročnú účtovnú závierku Fondu národného majetku za rok 2006 na svojom zasadnutí 26. 4. 2007 bez pripomienok. A taktiež Dozorná rada Fondu národného majetku na svojom riadnom zasadnutí 26. 4. 2007 bez pripomienok. V zmysle ustanovenia § 32 ods. 3 citovaného zákona v platnom znení predložil Fond národného majetku Slovenskej republiky materiál na prerokovanie vláde Slovenskej republiky. Vláda tento materiál prerokovala 16. mája a schválila ho svojím uznesením č. 438, pričom mu odporučila predložiť na prerokovanie a schválenie Národnej rade. Pán predsedajúci, všetko.
Šudík, Tomáš, poslanec NR SR (2021-03-31):
Vážený pán predsedajúci, vážení kolegovia, v zmysle rozhodnutia predsedu parlamentu č. 466 podávam správu o výsledku prerokovania uvedeného materiálu vo výbore. Uvedeným rozhodnutím pridelil materiál na prerokovanie výboru pre európske záležitosti, ktorý tlač prerokoval a neprijal žiadne uznesenie, nakoľko návrh uznesenia nezískal súhlas nadpolovičnej väčšiny prítomných členov. Navrhujem, aby sme rokovali o návrhu uznesenia tak, ako ho navrhli predkladatelia. Pán predsedajúci, otvorte, prosím, rozpravu.
Hraško, Igor, poslanec NR SR (2015-06-17):
Ďakujem. Kolega Blanár, áno, samospráva si to svojvoľne rozdeľuje, ale mestská a miestna samospráva neprideľuje žiadne financie z tých normatívov na žiadnu dopravu. Áno, VÚC-ky to robia. Ale tak snáď to máte už ošetrené, nie, ako predseda samosprávneho kraja. Okrem toho ešte by som vám pripomenul, že ste síce hovorili, že vystupujete ako zriaďovateľ, ale zabudli ste podotknúť, že ste v konflikte záujmov v tomto. Čiže tento zákon sa priamo dotýka aj vašej činnosti. To ja len na dopresnenie. No, a keď som hovoril o zvláštnych ľuďoch, ja som odpovedal na otázku vášho kolegu Petráka, len vtedy ste nepochopili súvislosti, takže preto vám to vyznelo tak zvláštne. Takže skúste si to s ním potom rozdiskutovať, keď som hovoril o zvláštnych ľuďoch, že sú aj na jednej strane, aj na druhej strane. Ale demokratický proces je proces pluralitný, nie taký, ktorý môže vyšším spôsobom stupňa zasahovať do určitého riadenia. Nikto neoponuje, a to už odpovedám aj kolegovi Suskovi, nikto nespochybňuje to, že školy narábajú s financiami samosprávy. Nikto to nespochybňuje. Ale ja som nehovoril o zásahu do vzdelávacieho systému. Ten je predsa daný na určitej národnej úrovni v rámci plánov a tak ďalej. Ale tu sa jedná o to, že, viacerí hovorili o tom, že je tu možná zvýšená miera politizácie, to znamená, že politického zásahu zo strany zriaďovateľov, ktorých, ako sme hovorili, že áno, naozaj vládna strana SMER má aj niektorých nezávislých, ktorí naozaj sa tvária nezávislí, tak sú čiernymi koňmi vládnej strany. Takže z tohto titulu je to politizácia.
Laurenčík, Milan, podpredseda NR SR (2021-02-03):
Vyhlasujem teraz dvojminútovú prestávku. Prerušujem rokovanie o tomto bode programu a pripravíme sa na hlasovanie. (Dvojminútová prestávka.) (Po prestávke.)
Hatráková, Katarína, poslankyňa NR SR (2021-05-14):
Ďakujem pekne, pán predsedajúci. Ja nadviažem na kolegyňu, lebo nerozumiem, pani ministerka, tej panike, lebo naozaj sme v prvom čítaní, a myslím, že sedem ľudí je dostatok na to, aby sme sa takouto situáciu zaoberali aj na pôde parlamentu. Takže ja myslím, že ak ide len o to, aby sme otvorili diskusiu, tak nevidím dôvod, prečo nie. Pretože tých sedem ľudí, z ktorých to niektorí neprežili, alebo teda mimo nich to niektorí neprežili a z niektorých sú trosky, to je, to je obrovský dôvod, aby sme na pôde parlamentu otvorili diskusiu o téme, ktorá je stará niekoľko rokov. Pretože tie situácie, ktoré sme včera popisovali, nie sú vymyslené. To sú, to sú reálne situácie, o ktorých hovoria tí ľudia, o ktorých píšu v relevantných aj Advokátskych listoch, napríklad. Takže ja neviem, čo z toho bolo vymyslené. Veď koniec koncov na pôde výboru pre ľudské práva sme mali pána riaditeľa, s ktorým som hovorila o spánkovej deprivácii, to je presne ten kontrolný mechanizmus, že každú polhodinu vás niekto zobudí. To je spánková deprivácia. A on nepovedal, že to nie je pravda. Povedal, že je to kontroling. Takto by to nemalo vyzerať. Ďakujem pekne.
Klus, Martin, podpredseda NR SR (2019-10-24):
To som sa práve chcel aj opýtať, pán minister, ale pred tým, ako vám budem môcť dať opäť slovo k ďalšej otázke, ktorá je v zásade totožná, tam je zmena len v krajine, tak poprosím pána poslanca, ak má doplňujúcu otázku, aby ju položil.
R. Fico, predseda vlády SR: (2006-12-07):
Chcem vás informovať, že sa ospravedlnili dnes dvaja páni ministri, a to pán minister zahraničných vecí a pán minister pôdohospodárstva, ale ani jednému z nich nebola podaná otázka. Predpokladám preto, že ak bola podaná otázka konkrétnemu ministrovi, minister je prítomný.
Pellegrini, Peter, predseda NR SR (2015-05-19):
Ďakujem pekne. S reakciou na faktickú pani poslankyňa Šípošová.